Title: ประกาศคณะกรรมการควบคุมการขนส่งทางบก ประจำจังหวัดอุดรธานี ฉบับที่ 131 (พ.ศ. 2551) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดอุดรธานี
ฉบับที่
๑๓๑ (พ.ศ. ๒๕๕๑)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]

ด้วย
คณะกรรมการควบคุมการขนส่งทางบกประจำจังหวัดอุดรธานีได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกในการเดินทางแก่ประชาชนและเพื่อรองรับการก่อตั้งมหาวิทยาลัยราชภัฏอุดรธานีแห่งใหม่

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดอุดรธานี
ในการประชุมครั้งที่ ๑/๒๕๔๙ เมื่อวันที่ ๒๙ มีนาคม ๒๕๔๙
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๖/๒๕๕๑ เมื่อวันที่ ๙ กันยายน ๒๕๕๑
จึงมีมติอนุมัติให้กำหนดเส้นทางสำหรับการขนส่งประจำทางด้วยรถโดยสาร หมวด ๑
จังหวัดอุดรธานี สายที่ ๑๙ สถานีรถไฟอุดรธานี - แยกบ้านหนองคอนแสน
โดยให้ใช้รายละเอียดเส้นทางดังต่อไปนี้ คือ

สายที่ ๑๙ สถานีรถไฟอุดรธานี-แยกบ้านหนองคอนแสน
เริ่มต้นจากสถานที่จอดรถโดยสารประจำ
ทางบริเวณสถานีรถไฟอุดรธานี ไปตามถนนประจักษ์ศิลปาคม แยกซ้ายไปตามถนนสายอุทิศ
ผ่านสถานีขนส่งผู้โดยสารจังหวัดอุดรธานี (แห่งที่ ๑) แยกขวาไปตามถนนโภคานุสรณ์
ถึงอนุสาวรีย์กรมหลวงประจักษ์ศิลปาคม แยกขวาไปตามถนนศรีสุข
ผ่านโรงเรียนบ้านหมากแข้ง โรงเรียนอุดรพิทยานุกูล โรงเรียนอนุบาลอุดรธานี โรงเรียนสตรีราชินูทิศ
วิทยาลัยอาชีวศึกษาอุดรธานี แยกขวาไปตามถนนเพาะนิยม ผ่านโรงพยาบาลศูนย์อุดรธานี
สวนสาธารณะหนองประจักษ์ ศาลเทพารักษ์ แยกขวาไปตามถนนธรรมเจดีย์
แยกขวาไปตามทางหลวงแผ่นดินหมายเลข ๒๑๐ (ถนนเลี่ยงเมือง) ถึงแยกบ้านสามพร้าว
แยกซ้ายไปตามทางหลวงชนบทหมายเลข อด. ๒๔๑๐ ผ่านบ้านหนองบุ บ้านหนองลีหู บ้านแมด
บ้านสามพร้าว ไปสุดเส้นทาง ณ สถานที่จอดรถโดยสารประจำทางบริเวณแยกบ้านหนองคอนแสน

ประกาศ
ณ วันที่ ๘ ตุลาคม พ.ศ. ๒๕๕๑
สมบัติ
 ตรีวัฒน์สุวรรณ
รองผู้ว่าราชการจังหวัด
รักษาราชการแทน
ผู้ว่าราชการจังหวัดอุดรธานี
ประธานกรรมการควบคุมการขนส่งทางบก
ประจำจังหวัดอุดรธานี

ปริยานุช/ผู้จัดทำ
๑๑
มีนาคม ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๒๓ ง/หน้า ๒๗๒/๕ มีนาคม ๒๕๕๒